# Oides

Oides o probablament Oide (Ouides en francés) z-es una comuna velaiata situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Oide :
| | Sant Joan de la Chalm | |
| Alairàs | | |
| | Saint-Haon | Lo Boschet de Sent Nicolau |

## Toponimia

Las fòrmas ancianas son Villa Osde en 1282, Le lieu d'Ode ou pays de Vellay, en 1396, Oyde, en 1506, Ouyde, sus la mapa de Cassini, a la fin del sègle XVIII. La proposicion dels Féniés, emesa amb de dobtes, un nom germanic Usito e -a, al plural, amb una -s adventícia, es de segur pas la pus probabla, a part per -s. Dauzat e Rostaing evòcan un « gallic o melhor pregallic » os, -ous, qu'a servit coma nom de flume (cf. Ossa (Bearn)) o de montanha, e un sufixe « gallic e pregallic » -ate.
-Ate pòsttonic es un sufixe gallic (e aquò's inutil de supausar un sufixe pregallic identic). Oide es sus una plana (= plan, planòl) nauta de 1100 m e son nom a logicament pas ren a veire amb tota nocion d'aiga o de montanha. Sembla tanben logic que lo radical siá gallic o latin d'epòca posteriora a la conquèsta e tanben que l'èssa finala siá parasita. Xavier Delamarre explica Oide per un nom d'òme (de proprietari) Ausos + -ate (mas lo nom del vialatge es absent de la lista dels toponimes, probablament per error); los noms Ausus e Ausios son atestats dins los tèxtes latins. Oide èra donc benleu una anciana granda proprietat antica qu'aviá per mèstre Ausos. Ausos es probablament en relacion amb l'aur (*aus- = aur) o l'aurelha (*aus- = aurelha). Lo passatge de Au- a O- es tròp ancian per èsser degut a una evolucion fonetica generala (tipe Mauriac > [mu'rja]), encara mai a la tonica, chau pensar a la tombada de A- per confusion amb la preposicion.

## Istòria

La comuna se creèt del territòri d'Alairàs e de Sant Joan de la Chalm per la lei del 18 de mai 1858.

## Administracion

Lista deus cònsols successius :
| Periòde | Periòde | Identitat |
| març de 2008 | (2026) | Michel Fradet |
| març de 2001 ? | 2008 | Yves Gory |
| | 2001 ? | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra delh canton de Caires; es avòra delh canton del Velai volcanic.

## Demografia

modificar « persona »  v · d · m 
Evolucion demografica Populacion comunala actuala (2013): 55, totala: 56 :
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | 293 | 295 | 310 | 343 | 372 | 389 | 356 | 328 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 314 | 351 | 326 | 288 | 274 | 229 | 232 | 207 | 178 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 173 | 136 | 115 | 94 | 76 | 60 | 57 | 56 | 56 57 |
| 2009 | 2010 |
| 55 56 | 55 56 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 57 abitants e la densitat èra de 5,33 ab/km².

## Ligams extèrnes

* Oide sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Oides».
* ↑ https://gallica.bnf.fr/ark:/12148/bpt6k392965/f249.image Dictionnaire Topographique... de la Haute-Loire, p. 200-201
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 187
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 513
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 67 e 286
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 67, a ausaua e auson(a)
* ↑ https://gallica.bnf.fr/ark:/12148/bpt6k392965/f249.image Dictionnaire Topographique... de la Haute-Loire, p. 200-201
* Portal de Velai
* Portal de Lengadòc